Ceutorhynchini

Ceutorhynchini er en gruppe av små, runde, mer eller mindre skjellkledte snutebiller.

Utseende 

Små (ofte 2 – 3 mm), sterkt hvelvede, ofte nærmest kulerunde biller. Kroppen, særlig undersiden, er høyt hvelvet. Grunnfargen er mørkebrun eller svart, men denne er ofte nesten helt dekket av lyse skjell, særlig på undersiden. De mangler påfallende, oppstående hår. Hodet er temmelig lite, fasettøynene er store, men flate, snuten er lang, slank og krum. Normalt peker denne nedover eller bakover, og den kan foldes inn i en fure mellom framhoftene. Antennene er knebøyde, ganske slanke med en markert kølle, og sitter festet på snuten i den ytre halvdelen. Brystskjoldet (pronotum) er mye smalere enn dekkvingene, fremst med en markert "krage", sidene er rundede. Det har ofte et par lave knøler på sidene og er sterkt punktert, men punkteringen er ofte mer eller mindre dekket av lyse skjell. Dekkvingene har markerte skuldre og tydelige punktrekker. Overflaten er gjerne ujevn med lave knøler eller grunne fordypninger. På sidene er dekkvingene bøyd ned slik at de dekker deler av dyrets sider. Beina er forholdsvis korte, og kan foldes tett inntil kroppen.

Levevis 
Småsnutebillene lever for det meste på ulike slags urter og småbusker. Larvene utvikler seg vanligvis i modnende frø i belger, frøkapsler eller lignende, eller i blomster. Mange lever på planter i korsblomstfamilien (Brassicaceae). Skulpesnutebillens (Ceutorhychus assimilis) larver lever i modnende skulper av kål, raps, neper, sennep og andre korsblomstrede vekster. De kan gjøre en del skade med frødyrking av disse plantene. Lyngsnutebillen (Micrelus ericae) er meget vanlig på røsslyng. Den kan lett skilles fra de fleste andre småsnutebiller ved at snuten og beina er klart røde.

Om småsnutebillene blir forstyrret, folder de beina og snuten inntil kroppen og lar seg falle til bakken. De er da vanskelige å skille fra små frø eller sandkorn. Artene i stammen Hypurini (ikke i Norge) kan gjøre lange hopp.

Systematisk inndeling / norske arter 

 Ordenen biller, Coleoptera Linnaeus, 1758
 Underordenen Polyphaga Emery, 1886
 Gruppen (infraorden) Cucujiformia Lameere, 1938
 Overfamilien snutebiller, Curculionoidea Latreille, 1802
 Familien snutebiller, Curculionidae Latreille, 1802
 Underfamilien småsnutebiller, Ceutorhynchinae Gistel, 1856
 Stammen Ceutorhynchini Gistel, 1856
 Slekten Aferonyx Korotyaev, 1998
 Slekten Amalorrhynchus Reitter, 1913
 Slekten Atlantonyx Korotyaev, 1999
 Slekten †Baltocoeliodes Legalov & Bukejs, 2018
 Slekten Barioxyonyx Hustache, 1931
 Slekten Bohemanius Schultze, 1898
 Slekten Boragosirocalus Dieckmann, 1975
 Slekten Brevicoeliodes Korotyaev, 1997
 Slekten Calosirus C. G. Thomson, 1859
 Calosirus apicalis (Gyllenhal, 1827)
 Slekten Cardipennis Korotyaev, 1980
 Slekten Ceutorhynchus Germar, 1823– 21 arter i Norge, bl.a.
 Skulpesnutebille, Ceutorhynchus assimilis (Paykull, 1792)
 Kålgallsnutebille, Ceutorhynchus pleurostigma (Marsham, 1802)
 Slekten Coeliastes Weise, 1883
 Slekten Coeliodes Schönherr, 1837– fem arter i Norge
 Slekten Coeliodinus Dieckmann, 1972
 Slekten Conocoeliodes Korotyaev in Ler, 1996
 Slekten Datonychidius Korotyaev, 1997
 Slekten Datonychus Wagner, 1944
 Slekten Dieckmannius Colonnelli, 1987
 Slekten Drupenatus Reitter, 1913
 Slekten Ectamnogaster Schultze, 1903
 Slekten Eremonyx de Peyerimhoff, 1927
 Slekten Ethelcus Reitter, 1916
 Slekten Eucoeliodes Smreczyński, 1974
 Slekten Euoxyonyx Korotyaev, 1982
 Slekten Fossoronyx Korotyaev, 1982
 Slekten Glocianus Reitter, 1916
 Slekten Hadroplontus C. G. Thomson, 1859
 Slekten Hemioxyonyx Korotyaev, 1982
 Slekten Hesperorrhynchus Peyerimhoff, 1926
 Slekten †Igneonasus Legalov & Poschmann, 2020
 Slekten Indicoplontus Colonnelli, 1984
 Slekten Indozacladus Colonnelli, 1984
 Slekten Macrosquamonyx Korotyaev, 1982
 Slekten Mesoxyonyx Korotyaev, 1997
 Slekten Micrelus C. G. Thomson, 1859
 Lyngsnutebille, Micrelus ericae (Gyllenhal, 1813)
 Slekten Microplontus Wagner, 1944
 Slekten Mogulones Reitter, 1916
 Slekten Mogulonoides Colonnelli, 1986
 Slekten Mucroxyonyx Colonnelli, 2005
 Slekten Nedyus Schönherr, 1825
 Nedyus quadrimaculatus (Linnaeus, 1758)
 Slekten Neoprohinus Colonnelli, 2004
 Slekten Neoxyonyx A. Hoffmann, 1930
 Slekten Neozacladus Bajtenov, 1981
 Slekten Notoxyonyx Colonnelli, 1995
 Slekten Odontocoeliodes Colonnelli, 1979
 Slekten Oprohinus Reitter, 1916
 Slekten Oxyonyx Faust, 1885
 Slekten Paracoeliodes Colonnelli, 1979
 Slekten Parethelcus Wagner, 1943
 Slekten Paroxyonyx Hustache, 1931
 Slekten Perioxyonyx Hustache, 1931
 Slekten Petrocladus Korotyaev, 1997
 Slekten Phoeniconyx Korotyaev, 1997
 Slekten Phrydiuchus Des Gozis, 1885
 Slekten Platygasteronyx Reitter, 1913
 Slekten Platypteronyx Korotyaev, 1982
 Slekten Poophagus Schönherr, 1837
 Slekten Prisistus Reitter, 1916
 Slekten Protoxyonyx Voss, 1969
 Slekten Pseudocoeliodes A. Hoffmann, 1957
 Slekten Pseudoxyonyx A. Hoffmann, 1957
 Slekten Ranunculiphilus Dieckmann, 1970
 Slekten Rileyonymus Dietz, 1896
 Slekten Sinocolus Korotyaev in Ler, 1996
 Slekten Sirocalodes Voss, 1958
 Sirocalodes depressicollis (Gyllenhal, 1813)
 Sirocalodes quercicola (Paykull, 1792)
 Slekten Stenocarus C.G. Thomson, 1859
 Slekten Svetlaniolus Korotyaev, 1997
 Slekten Tatyania Korotyaev, 1988
 Slekten Thamiocolus C. G. Thomson, 1859
 Thamiocolus viduatus (Gyllenhal, 1813)
 Slekten Theodorinus Korotyaev, 1982
 Slekten Trachelanthus Korotyaev, 1980
 Slekten Trichocoeliodes Colonnelli, 1979
 Slekten Trichosirocalus Colonnelli, 1979
 Trichosirocalus barnevillei (Grenier, 1866)
 Trichosirocalus thalhammeri (Schultze, 1906)
 Trichosirocalus troglodytes (Fabricius, 1787)
 Slekten Wagnerinus Korotyaev, 1980
 Slekten Zacladus Reitter, 1913
 Zacladus geranii (Paykull, 1800)

Referanser

Litteratur 
 Solevåg, P.K. (2012) The first record of the weevil Trichosirocalus thalhammeri (Schultze, 1906) (Coleoptera, Curculionidae) from Norway. Norwegian Journal of Entomology 59: 216-218.

Eksterne lenker 
 bugguide.net - bildedatabase over nordamerikanske insekter 
 

Snutebiller
Biller formelt beskrevet i 1856